|  |  |
| --- | --- |
| 3. foglalkozás **Sápi Mária**  **Tantárgyi integráció**  technika és tervezés  **tantervi vonatkozás**  Anyagok és tulajdonságaik  A növények testfelépítése  Az állatok testfelépítése  **Kulcsszavak**  komposztálás, házi komposztáló, gilisztafarm  **természettudományos megismerési módszerek**  megfigyelés  leírás  rendszerzés  **Mit készítsek elő?**  gyurmaragasztó  íróeszköz, rajzeszköz, rajzlapok, csomagoló papír  okostelefon/tablet,  1-1 db kisebb, illetve nagyobb PET palack, olló, műanyagragasztó, 100-as szög, borszeszégő, gyufa, homok, virágföld, tojástartók, zöld növényi részek, zöldséghéj  spricnis flakon vízzel | Hogyan készítsünk gilisztafarmot?  **2x45 perces tanórai feldolgozás**  Miről szól ez a tanegység?  Ezen a foglalkozáson megismerkedünk a gilisztákkal, a feladataikkal, utánajárunk, miért érdemes komposztálni, és hogyan készíthetünk magunk is házi gilisztatanyát („gilisztanyát”).  **ÁTTEKINTŐ VÁZLAT**  **1. Ráhangolódás** **15 perc**  **2. Gilisztapu a városba költözik 35 perc**  2.a) Épül a *Gilisztanya lakópark*! 23 perc  2.b) Gilisztanya bemutatók 12 perc  **4. Életképek a gilisztacsalád mindennapjaiból 20 perc**  **5. Csoportfeladatok bemutatása 15 perc**  **6. Zárás 5 perc**  **Összesen: 90 perc**  Elő-készületek  A gyerekek gyűjtsenek zöld növényi részeket! Kérjünk/ gyűjtsünk az előző napról a zöldségpucoláskor keletkezett hulladékot! Vegyünk virágföldet, szedjünk homokot!  Horgászni szerető családoktól kérjünk gilisztát, 5-8 darabot.  (Horgászboltban is beszerezhető, de gyűjthetünk is.)  Egy nagyobb és egy kisebb színtelen, átlátszó PET palack begyűjtése. |
| **Mit akarunk elérni?**  A képkirakós feladattal és az azt követő beszélgetéssel felmérem a gyerekek tudását a témáról. A földi gilisztáról tanultak felelevenítése. Horgászatról beszélgetve érzelmi bevonódás.  **Tevékenységek**  Képkirakás, csoportalakítás, beszélgetés.  **mellékletek**  Komposzt Manó kirakósa | Feladatok leírása   1. Ráhangolódás 15 perc  a) Komposzt Manó összevagdosta és összekeverte 5 kép darabjait! Húzzatok egy-egy képdarabkát! Kinél lehet még ugyanannak a képnek egy-egy darabja? Keressétek meg a társaitokat!  b) Ha megtaláltátok egymást, üljetek csoportokba! Ragasszátok fel az asztalon található lapra a kirakott képet! Ha kész a kép, helyezzük fel a táblára!  c) Ki ismeri fel a képeken szereplő állatokat? Hol találkozunk velük? Van-e köztetek, aki szeret horgászni? Mire használjátok a gilisztát? Hol gyűjtitek? Gondolkodjunk egy kicsit közösen: vajon mi lehet a kapcsolat a képek között?  Mit hallottatok a komposztálásról? Van-e közöttetek, akinél van otthon komposztáló a kertben vagy lakásban? Miért hasznos a komposztálás? |
| **Mit akarunk elérni?**  Megtanuljuk, hogyan lehet elkészíteni a legegyszerűbb házi komposztálót.  **Tevékenységek**  tervezés  gilisztafarm készítése, kreatív írás és rajzolás  **Mire van szükségünk ehhez a feladathoz?**  1-1 db kisebb, illetve nagyobb PET palack, olló, műanyagragasztó, 100-as szög, borszeszégő, gyufa, homok, virágföld, tojástartók, zöld növényi részek, zöldséghéj,  spricnis flakon vízzel  **mellékletek**  Gilisztanya összerakási útmutató | 2. Gilisztapu a városba költözik 35 perc  A következő feladatot minden csoport elvégzi. A gyerekek kapnak egy-egy leírást a munka menetéről. Az alapanyagokat előre kikészítjük a terem egy sarkába.  2.a) Épül a *Gilisztanya lakópark*!  23 perc  A rendelkezésetekre álló alapanyagokból csoportonként lakhelyet készítünk Giliszta Gusztinak! A *Gilisztanya* összerakási útmutatója a mellékletben található!  2.b) *Gilisztanya* bemutatók  12 perc  A csoportok szóvivői bemutatják az elkészült házi komposztálóikat. A többiek kiemelik, ami nekik a legjobban tetszett.  Fontos, hogy mindegyikhez legyen pozitív értékelés. |
| **Mit akarunk elérni?**  Fantáziajáték és kreatív írásgyakorlat segítségével személyesebbé tenni az állatvilághoz fűződő kapcsolatot.  **Tevékenységek**  kreatív írás és rajzolás  **Mire van szükségünk ehhez a feladathoz?**  Íróeszköz, rajzeszköz, rajzlapok, csomagoló papír  okostelefon/tablet, gyurmaragasztó  **mellékletek**  Csoportfeladatok leírása | ***3. Életképek a gilisztacsalád mindennapjaiból***  A csoportok húznak egy-egy csoportfeladatot, amelyet közösen kell végrehajtaniuk.  20 perc  1. csoport:  Gilisztapu naplót vezet, melyben leírja, miért kell kis családjának lakhelyet változtatnia.  **Gyűjtsétek össze a lehetséges okokat, és készítsetek (rajzos) bejegyzést a költözésről Gilisztapu naplójába!**  2. csoport:  Gilisztapu lakást keres népes családjának.  **Segíts neki hirdetést szerkeszteni!**  3. csoport:  Gilisztapu és családja költözik.  **Játsszátok el!**  4. csoport:  Gilisztapu étterembe viszi családját.  **Állíts össze egy képes menüt, amelyből kedvére csemegézhet a család!** |
| **Mit akarunk elérni?**  Ismeretmegosztás, egymástól tanulás  **tevékenységek**  Felolvasás, előadás, bemutatás, beszélgetés | 4. Csoportbemutatók 15 perc  Minden csoport szóvivője röviden ismerteti a feladatot a többieknek, majd bemutatja, mit végzett el a csoport. A produktumokat kirakjuk jól látható helyre, hogy mindenki önállóan is megnézhesse a foglalkozás után. Nem csak színes dekoráció, de a továbbiakban segíti az ismeretek felidézését is. |
| **Mit akarunk elérni?**  Visszajelzés a pedagógus felé  **tevékenységek**  Beszélgetés | 5. Zárás 5 perc  Neked melyik feladat tetszett a legjobban? Miért? |
| **Felhasznált és ajánlott források**   * [A földigiliszták – tanári kézikönyv](http://www.rogersalapitvany.hu/phocadownload/ELENA_modulok/A%20foldigilisztak2016_hu.pdf) * [Gilisztakomposztáló lépésről lépésre](https://anapfenyillata.cafeblog.hu/2016/04/27/gilisztakomposztalo-lepesrol-lepesre/) * A giliszta talajforgatása – rövid film: <https://youtu.be/4ybgedWjvPw> | |